เจ็บๆคันๆ แผงหลังด้านซ้าย มีรอยแดงเล็กน้อย เกาก็ไม่หาย มีอาการเจ็บคันนตลิดเวลา ตั่งแต่แผงหลังซ้าย ยาวมาใต้รักแร้ ถึงหน้าอกซ้าย เวลาตื่นนอน งอตัวแล้วปวดมาก หรือเวลาก่อนนอน ก็ทีอาการปวดเล็กน้อย เป็นมา 3-4 วันแล้ว
สวัสดีค่ะ อาการคันที่หลังดังกล่าวมา อาจเกิดจาก-ผื่นผิวหนังอักเสบเฉียบพลัน อาจมีตุ่มน้ำ ผื่นแดง และคัน-ตุ่มถูกแมลงกัด มักเป็นตุ่มนูน คัน-งูสวัด เป็นตุ่มน้ำ แสบร้อน มักเกิดในคนที่เคยเป็นอีสุกอีใสมาแล้ว แล้วตอนนี้ร่างกายอ่อนแอลง จึงกำเริบขึ้นมาเป็นผื่นงูสวัด มักเป็นแค่ตามแนวที่เส้นประสาทไปเลี้ยง ไม่เป็นบริเวณกว้างหรือเป็นหลายๆที่พร้อมกัน ถ้าไม่ได้มีโรคภูมิคุ้มกันบกพร่องอย่างรุนแรง อาจมีอาการแสบร้อนตามบริเวณที่เป็นนำมาก่อนได้-มีการติดเชื้อบริเวณชั้นใต้ผิวหนัง มักเป็นผื่นแดง บวม มีไข้หากปวดแสบปวดร้อนมาก มีผื่นหรือตุ่มน้ำขึ้นชัดเจน ควรไปพบแพทย์เพื่อตรวจเพิ่มเติมการดูแลตัวเองเบื้องต้น ไม่ไปแกะเกาบริเวณผื่น ใช้น้ำสะอาดล้างบริเวณที่เป็นได้ ไม่ใช้สบู่ถูแรงๆ ยังไม่เอายาอะไรไปทาเพราะยังไม่ทราบการวินิจฉัยที่แน่นอน